Procedurerne for registrering af EU's 119 geografiske betegnelser i Genèveaftalens register er stadig igangværende på datoen for udfærdigelsen af denne rapport. Det er derfor ikke muligt at rapportere om mulige afslag på beskyttelse fra et tredjeland, der er part i Genèveaftalen.

Den 22. juni 2021 indgav Kommissionen til Det Internationale Bureau under Verdensorganisationen for Intellektuel Ejendomsret ("Det Internationale Bureau") 119 ansøgninger om international registrering af de 119 geografiske betegnelser, der er registreret og beskyttet i henhold til EU-retten, og som er opført på listerne i ovennævnte afgørelser.

Med vedtagelsen af fire gennemførelsesafgørelser fra Kommissionen på grundlag af anmodninger fra medlemsstaterne har Kommissionen opstillet en liste over 119 geografiske EU-betegnelser (som beskyttede oprindelsesbetegnelser, beskyttede geografiske betegnelser og geografiske betegnelser), der skal gøres til genstand for en international registrering i henhold til Genèveaftalen.

Samoa.

Listen indeholder seks tredjelande. Dette antal forventes at stige i den nærmeste fremtid, navnlig med tilføjelsen af Schweiz, der deponerede sit tiltrædelsesinstrument den 31. august 2021.

EU-delegationerne og især Den Europæiske Unions delegation ved FN og andre internationale organisationer i Genève er engagerede i at oplyse tredjelandene om fordelene ved at tiltræde Genèveaftalen.

I forbindelse med Kommissionens forhandlinger vedrørende bilaterale aftaler med tredjelande henviser denne til stadighed til Genèveaftalen som den bedste ramme for gensidig beskyttelse af geografiske betegnelser. Den opfordrer også konsekvent i alle relevante sammenhænge medlemsstaterne til at fremme Genèveaftalen i tredjelande.

Når Kommissionen deltager i konferencer og møder, nævner den regelmæssigt Genèveaftalen som det bedste instrument for international beskyttelse af geografiske betegnelser og anskueliggør fordelene over for tredjelande.

Genèveaftalen giver nye medlemmer et moderne multilateralt instrument, der gør det muligt for dem at udnytte de betydelige fordele, som hidrører fra de særlige kendetegn ved producentens område, og bistå dem med at udnytte disse kendetegn i form af salgbare produkter. Ved hjælp af oprindelsesbetegnelser og geografiske betegnelser kan producenter af råvarer blive eksportører af landbrugs- og håndværksprodukter af høj kvalitet. Dette har potentiale til at skabe et betydeligt incitament til vækst og beskæftigelse.

Oprettelsen af en international registrerings- og beskyttelsesordning for oprindelsesbetegnelser og geografiske betegnelser vil få positive virkninger for især små og mellemstore producenter og landbrugsproducenter i hele verden, da de kan opnå beskyttelse af deres betegnelser i udlandet til en overkommelig pris. Desuden kan dette fremme private og offentlige investeringer og have positive virkninger for økonomien og føre til bæredygtig udvikling, øget konkurrenceevne, eksportdiversificering og jobskabelse.

Geografiske betegnelser er stærke instrumenter, der bidrager til at kunne fastholde merværdien i lokalsamfund. Ved at øge jobskabelsen og væksten bidrager de til at undgå flugt fra land til by. Genèveaftalen giver de kontraherende parter tilstrækkelig fleksibilitet, navnlig gennem passende sikkerhedsforanstaltninger og den fortsatte mulighed for afslag på beskyttelse, som det er tilfældet med den nuværende Lissabonaftale, for at imødekomme deres særlige nationale lovgivningsmæssige valg vedrørende gennemførelse af beskyttelse af geografiske betegnelser. Der er tilstrækkeligt råderum til at imødekomme behovene i de lande, der endnu ikke har valgt en sui generis-beskyttelse af oprindelsesbetegnelser og geografiske betegnelser.

For så vidt angår det kommende lovgivningsinitiativ vedrørende beskyttelse af geografiske betegnelser på EU-niveau af håndværks- og industriprodukter, er det normative projekt omfattet af handlingsplanen for intellektuel ejendomsret, der blev offentliggjort den 25. november 2020. Kommissionen lancerede sin køreplan for det lovgivningsmæssige initiativ den 30. november 2020, og generelt viste tilbagemeldingerne, at der er støtte fra producenterne og de fleste medlemsstaters myndigheder. Den offentlige høring var åben i 12 uger fra den 29. april 2021 til den 22. juli 2021 via EUSurvey-onlinesystemet på 24 sprog, og der indkom 182 svar fra 28 lande, herunder fra 18 EU-medlemsstater. Langt størstedelen af respondenterne (92,3 %) mener, at der er behov for et EU-dækkende initiativ for at forbedre beskyttelsen af geografiske betegnelser eller betegnelser for ikkelandbrugsprodukter. Kommissionens vedtagelse forventes at ske i første halvdel af 2022.

c) Ansøgninger fra tredjelande om geografiske betegnelser, som er blevet afslået af Unionen

Ingen ansøgninger fra et tredjeland er blevet afslået.

Indtil videre er der kun blevet registreret en geografisk betegnelse, som vedrører et landbrugsprodukt, fra et tredjeland, der er part i aftalen, i henhold til Genèveaftalen. "ម្រេចកំពត" / "Kampot Pepper", fra Cambodja. Kommissionen er ved at vurdere registreringen i lyset af kriterierne i artikel 5 og 6 i forordning (EU) 2019/1753 med henblik på at træffe en beslutning om beskyttelse af denne betegnelse inden for EU i henhold til Genèveaftalen.